виц за Чалга
ЧАЛГА
1. Име:
На най-върлите чалга фенове им е трудно да запомнят повече от едно име, затова Десислава Мартинова Николова, трябва да се превърне в просто „ДИДА“.
2. Теми:
Изневярата, предателството, несподелената любов, нещастието и превъзходството. Той ѝ е изневерил, но тя е по-добра от онази, с която ѝ е изневерил и затова сега ще го кара да страда, че е загубил най-доброто, което му се е случвало.
3. Текст:
Успешният чалга текст трябва съдържа много запомнящи се изречения, които да бъдат достойни за Фейсбук статуси. "Сбъркал с мен си ти, играч далеч не си.";
"Вече ще съм чужда, най-добрата ти изпусна.";
"Страдах много в любовта, но станах силна, независима жена."
П.П. Лей-лей е универсална фраза, която може да запълва всякакви дупки в текста.
4. Клипове:
Дрескодът трябва да е смесица между бельо на Виктория Сикрет и рокля на ромска булка, която после отива на абитуриентския си бал. Клипът се нуждае още от секси мъж на хоризонта, който е препоръчително да бъде поне бакалавър от НСА, да вдига минимум 150 от лежанка и да умее да гледа много лошо. Хубаво е поне 50% от снимките да са на забавен кадър.